JohanHeinsen/ENO huggingface dataset:
Aarhuus Stifts-Tidende, 1839-01-08
Ribe, den 2den Januar. Bestemmelsen fra Generaltoldkammeret og hvad Forfatning vor By skulde have ved den fra 1ste Jan. d. A. i Kraft trædende nye Toldforordning, er i Forgaars med Posten indløben, og er Ribe dog for største Deelen blevet begunstiget med holsteenske Friheder. Det var en behagelig Efterretning for Mange, da flere Kjøbmænd havde fast besluttet, saafremt den indtil 1829 existerende Toldforfatning igjen skulde traadt i Kraft, da at forlade Byen. - Jgaar Aftes rasede her paa Egnen et stærkt Uveir med Hagel, Torden og Lynild. (Md.)
Aarhuus Stifts-Tidende, 1839-01-08
Skibs=Efterretninger. Skibet Prinds Christian, Capt. Hjorth, af Kjøbenhavn, er d. 23 Decbr. strandet mellem Dower og Folkstonn. Skibet er slaaet istykker. I Nærheden af Rørvig er inddrevet en Jagt, Haabet, af Drammen, uden levende Folks Medfølge.
Aarhuus Stifts-Tidende, 1839-01-08
Handels-Efterretninger. J de sidste 8 Dage, fra 14 Decbr., var Kornets Gjennemsnitspriser i London følgende: Hvede 17 1/2, Rug 11, Byg 8 1/2, Havre 6, Ærter, 10 1/2 Rbd. pr. Tønde. Falitter. Kom. F. C. Holm i Nykjøbing i Sielland. – H. U. Sabroe i Odense.
Aarhuus Stifts-Tidende, 1839-01-08
Auctioner. Den 22de Januar i Khvn. over afd. Planter Mac Evoys brillante Meublement. - Den 14de Jan, paa Hovedgaarden Kattrup ved Slagelse over et betydeligt Indbo.
Aarhuus Stifts-Tidende, 1839-01-08
Kjøbenhavns Børs-Cours, den 4de Januar 1839. hamborg 2 M. - a vista 198 1. Spec. 200 – 12 Mk. 4 pC. kgl. Obl. 93 1/2 a 94. Nat. Bk. Obl. (4 Febr. 1820) 102 a 102. 4 pC. uopsigelige Rigsb. Obl. 103 a 103 1/2. Nationalbank Actier 79 a 79 1.
Aarhuus Stifts-Tidende, 1839-01-08
Befordringer og Afgang. Personel Capellan G. Graae beskikket til Sognepræst for Marie=Magdalene og Koed M. i Aarhuus Stift; resid. Capellan ved Domkirken i Viborg og Præst ved Tugthuset, J. Johansen, til Sognepræst for Mariager Sognekald i Aarhuus Stift; Cand. theol. L. Blædel til Sognepræst for Brande M.i Ribe Stift; Sognepræst for Schyum og Hordum M.i Aalborg Stift, F. Næsted, til Sognepræst for Kippinge og Brarup M. paa Falster; resid. Capellan i Thisted og Sognepræst for Skinnerup M. i Aalborg Stift, M. Raahauge, til Sognepræst for Tødse og Erslev M. i s. St. Sognepræst for Janderup og Billum M. i Ribe Stift, T. Asch, til Sognepræst for Andst og Gjesten M. i s. St. Cand. theol. O. Borch til Sognepræst, for Hem og Sem M. i Aarh. St. Cand. theol. N. Jørgensen til Sognepræst for Alleslev og Hostrup M. i Ribe St. Cand. theol. P. Kliene til Sognepræst for Sønderhoe M. paa Fahnøe. Cand. theol. C. Buchholtz til pers. Capellan for Vallensved M. i Sielland. Branddirecteur i Hjørring Amt, Major Schwartz, til Branddirecteur i Aalborg Amt. Consumtions=Jnspecteur i Ringsted, Capt. Moltke, beskikket til Consumtions=Kasserer, sammesteds, og Consumtions=Kasserer i Ringsted, Kammerraad Heilmann, til Consumtions-Jnspecteur sammesteds.
Aarhuus Stifts-Tidende, 1839-01-08
Ledige Embeder. Herredsfoged- og Herredsskriver Embedet i Odense Herred. – Det residerende Capellanie ved Domkirken i Viborg og Præst ved Tugthuset sammesteds.
Aarhuus Stifts-Tidende, 1839-01-08
Dødsfald. Fru Johnsen, Madame Warburg, Cæcilig Brandt, Julie Eskildsen f. Lose, Sigfrid Levi, Snedkermester Giese, Kobberstikker A. Müller, Cand. juris Schindel, Alle i Khvn. Kobbersmedmester Tydsk og Mad. Hansen f. Frandsen i Odense. Mad. Claudine Pauli f. Meden i Stige. Forhenv. residerende Capellan og Sognedegn for Dronninglunds Menighed C. Weyrum. Forhenværende Kjøbmand i Ringkjøbing Lorenz Reuchs og Snedkermester J Fischer, Begge i Horsens.
Aarhuus Stifts-Tidende, 1839-01-08
Ved Tallotteriets 1479 Trækning i Kjøbenhavn udkom: No. 87. 16. 1. 78, 29.
Aarhuus Stifts-Tidende, 1839-01-08
Aarhuus. Vi havde i Gaarmorges her en Orkan storm af S. O. med ualmindeligt Høivande, som har gjort megen Skade paa Bolværkerne. Et Stykke af Skolebasken, udenfor den forrige St. Olufs Kirkegaard, blev saaledes undermineret, at mange Menneskebeen ere komne til Syne. (De bleve opsamlede og nedgravne igjen paa Kirkegaarden.) Et Færgefartøi, som om Natten i godt Veir var gaaet ud fra Kallundborg, indtraf hertil under det stærkeste Uveir, og man vil mene, at det har den nye Havnegem at takke for sin Redning. Atter sidste Nat har vi havt en stærk Storm af S. V. Publici Dom over Vindmølle-Sagen i Horsens.
Aarhuus Stifts-Tidende, 1839-01-08
Naar der gjøres Beregning over Tabet, som BygholmsMølle skal have lidt, saa foruden at dette, som anført, ikke kunne hidrøre fra Vindmøllens Privilegium, maa bemærkes, at samme alene er grundet paa en Accordt imellem Eier og Forpagter for enkelte Aar, og blottet for lovligt Skjøn og anden tinglig Afgjørelse, samt tildeels hidrører fra gandske andre Gjenstande.
Aarhuus Stifts-Tidende, 1839-01-08
Hvad Jntervenienten, den forrige Eier af Hestemøllen, angaaer, da ere hans Angreb alle faldne tilbage paa ham selv, tildeels temmelig haardt. Thi eragtes: Den Stænderdeputerede bør, forsaavidt han har indladt sig paa Sagens Form, have Ret, men iøvrigt bør han aldeles have tabt Sagen. - Paa Jntervenientens Anke kan ikke reflecteres. Under Publici store Segl. (L. S.) NB. Parterne ere alle Jurister og kjende, at naar en Dom er afsagt, kan for samme Domstol ikke tales eller skrives et Ord mere.
Aarhuus Stifts-Tidende, 1839-01-08
Bekjendtgjørelser. Paa det forløbne Aars sidste Dag indgik fra Jordens Møie til den evige Hvile og Sallighed vor elskede kjærlige Fader Peter Jørgen Alsted, Eier af Kobbelgaard ved Veile, efter nogle Ugers tiltagende Svaghed og Sygeleie, og i en Alder af henimod 4 Aar. Dette meddeles herved deeltagende Slægt og Venner, der ville sørge med os, og kjærligen bevare den Forevigedes Minde, men ogsaa takke den gode Gud, som forskaanede ham for lange og tunge Lidelser. Kobbelgaard, den 2den Januar 1839. Paa egne og Sødskendes Vegne P. G. Alsted.
Aarhuus Stifts-Tidende, 1839-01-08
At Varetaxations-Commissionen i Colding holder sin ugentlige Samling hver Torsdag Formiddag Kl. 10, bringes herved til offentlig Kundskab. Colding, den 5te Januar 1839. Til den mig allernaadigst tilladte, efter det Kongelige Tallotterie sig rettende nye Bortlodning af qvindelige Haandarbeider, er fra Dato næsten til enhver Tid Planer og Lodsedler at erholde hos Collecteur Boalth i Fredericia, Hr. Collecteur Schmidt i Kolding og Hr. Kjøbmand Ferslev i Veile. Kjøbenhavn, den 2den Januar 1839. S. Thellesen.
Aarhuus Stifts-Tidende, 1839-01-08
At den af mig forhen averterede Dandseinformation i Gaar er paabegyndt i Gaarden No. 43 paa Skolegaden her i Byen, bekjendtgjøres herved, for og Flere mulig kunde have Lyst at deeltage i Underviisningen. Aarhuus, den 8de Januar 1839. S. Bay, Dandselærer. Tort stortkløvet Bøgebrænde samt Trækul i Tøndeviis kan erholdes hos C. F. W. Leverkhuusen.
Aarhuus Stifts-Tidende, 1839-01-08
Fiin Bomuld og Mastricter-Saallelæder kan faaes billig hos C. F. W. Leverkhuusen. 319 Al. Egetømmer, til omtrent 8 Fag Huus, er at faae tilkjøbs hos P. Bærentzen i Aarhuus.
Aarhuus Stifts-Tidende, 1839-01-08
Af Anders Michelsen paa Taastrup Mark udloves 10 Rbd. til den der skaffer opdaget, af hvem et hos ham i denne Tid forøvet Jndbrudstyverie er begaaet, eller fører paa sikkert Spor derom.
Aarhuus Stifts-Tidende, 1839-01-08
Censureret Nytaarsgave 1839. af Schaldemose, faaes for 7 Mk. 8 s. hos Warberg.
Aarhuus Stifts-Tidende, 1839-01-10
No S. Torsdagen den 10de Januar. Den til Forsendelse med Brevposterne Kongelig allernaadigst allene privilegerede Stifts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1839-01-10
Fædrelandet. Hs. Maj. Kongen har allernaadigst udnævnt den svenske Admiral Grev Klint til Storkors af Dannebrogen.
Aarhuus Stifts-Tidende, 1839-01-10
Ved Kunstforeningens Bortlodning i Torsdags Aftes kom følgende Malerier til Provindserne: Constantin Hansens St. Lorenzokirken i Rom", Jfr. Ploug i Faaborg; Raadsigs "Skibbrudne paa en Klippe, Kbm. N. C. Møller i Colding; Frølichs en Bonde forfulgt af Ulve, Reg. Ch. Jacobsen i Odense, Bluncks Christus hos Marie og Marthe, Justitsraad Friis paa Falster; Jerndorffs Kamnitz; bach, Fuldm. Lassen i Ringkjøbing; Kjellerup et Dyrmaleri, Generalmajor v. Simonsen i Randers Dreier, Partie af Silkeborg, Forvalter Rinck paa Lykkesholm. Prof. Jensen, en Bouquet Roser, Seer. Wachs paa Karrebeksminde. En af Frøken Herbst. i Elphenbeen udskaaren Hest vandtes af Assessor Selmer. Et af Holbek i Elphenbeen udskaaret Hoved, tilfaldt Kbm. Borck i Roeskilde.
Aarhuus Stifts-Tidende, 1839-01-10
Foreningen for Kunstens Opmuntring har i sidste Trækning, den 19de Decbr., afgivet ikke faa store Gevinster, saasom f. Ex. No. 6177 erholdt i 9de Afdeling en heel Dejenner-Opdækning med 12 Par sølvskaftede Knive og Gafler, Desertskeer &c. Samme No. i 10de Afdeling: et heelt moderne Mahognie Meublement. S. No. i 11te Afd. en heel moderne Thee opdækning af guldbortet Porcellain, og s. No. i 121, Afdeling: et Sølv Theegarnitur. No. 4330 erholdt et Fortepiano. No. 5486. et Sølv Chocoladegarn, tur. No. 4330. 24 Sølv Spiseskeer. No. 4198 en heel Theeopdækning med Theebord, Maskine, Kopper, Theeskeer, &c., Alt til 12 Personer. Samme No 200 Alen fiint Lærred og 24 afpassede Haandklæder. No. 4051. to Damastes Bordduge og 24 Servietter; osv.
Aarhuus Stifts-Tidende, 1839-01-10
I Helsingøer pleier der paa Nytaarsdag at samles Mange i Herrens Templer, og Tilløbet til St. Olai Kirke maatte blive saameget større iaar, som det var at forudsee, at den, efter Kirkens Reparation, første Gudstjeneste der og paa saadan Dag vilde gives al mulig Høitidelighed. Siden sidste Jubelfest mindes vi ei at have seet der saa stor en Forsamling, og det var alt, at Kirken kunde rumme de mange Tilstrømmende. Sognepræsten Hr. Boye havde forfattet nye Psalmer til denne dobbelte Høitid, hvilke bleve afsjungne under Ledsagelse af Basuner, ligesom ogsaa, efter Prædikenen, en Cantate til Orgel- og Jnstrumentalmusik blev udført afDillettanter og Dillettantinder. Ved Salget af Psalmerne til Fordeel for Børneasylet indsamledes 115 Rbd. Hvor let det kan slaae feil med ved Appel at søge en ikjendt Straf formildet, viser en nu bekjendtgjort Høiesteretsdom. En Hjulmand i Wordingborg, var sat under Tiltale for i Ord og Gierning at have fornærmet Toldvæsenets Betjente i deres Function m.m. Underretten dømte ham til 10 Dages Fængsel paa Vand og Brød, Overretten til 15 Dages, og Høiesteret til 30 Dages.
Aarhuus Stifts-Tidende, 1839-01-10
Som et oprørende Exempel paa Dyrplagerie fortælles i den Frisindede, Peder Otto, Vognmand paa Dragoe, indgik nylig et Væddemaal med en anden Mand, hvori han paa een af sine Hestes Vegne forpligtede sig til, at denne skulde trække en Vogn, hvorpaa der var læsset 30, skriver tredive Tønder Byg, fra hiin Side Kastrup Mølle til Amager Port Væddemaalet skulde exeqveres Søndagen den 23de Decbr. sidstl. Hesten, paa hvis ene Side den værdige Hr. Peder Otto selv gik med en Pidsk i Haanden, og paa den anden en Karl, der holdt Tømmen, trak det omtalte Læs et lille Stykke, omtrent til Kastrup Mølle, men stod derpaa stille. Uagtet Læssets Tyngde foraarsagede, at Hjulegerne faldt ud og Vognfjelene revnede, saa vedblev Eieren dog med Pidskeslag at drive paa det stakkels Dyr, der ikke formaaede at aarke fra Stedet. Til Lykke ankom en Øvrigheds betjent, der havde faaet Nys om den smukke Affaire, og paa dennes Foranstaltning blev den videre Udførelse forhindret.
Aarhuus Stifts-Tidende, 1839-01-10
For at sætte en Skranke for en hos Almue-Ungdommen paa Landet overhaandtagende Forlystelsessyge. der ofte udarter paa en for Moraliteten fordærvelig Maade, have Beboerne af Jdestrup Sogn paa Falster givet det priisværdige Exempel at oprette en Forening til Jndskrænkning af disse Forlystelser inden Maadeholdenhedens Grændser. (L. F. Av.)
Aarhuus Stifts-Tidende, 1839-01-10
Fra Odense klages over, at dumdristige Mennesker have listet sig ind i Folks Gaarde og deraf bortstiaalet Proviant=Artikler af Gjæs, Kalkuner, Harer, Ænder osv. som vare indkjøbte til Huusholdningen. At disse Tyverier have været udøvede af en heel Bande, maa formodes saavel af de mange Steder, hvor dette Uvæsen er drevet, som af den Behændighed hvormed Tyvene have vidst, at faae de selv fra øverste Etage udhængte Sager nedpractiseret.
Aarhuus Stifts-Tidende, 1839-01-10
Det Titchenske Selskab - hedder det i H. Avis som i denne Tid giver Forestillinger i Odense, har i Jfr. Sichlau vistnok erhvervet et talentfuldt Medlem, hvem flere Kunstvenner (NB. under Betingelse af Protection) spaae en ligesaa glimrende Fremtid som den Jfr. Andersen imødeseer."
Aarhuus Stifts-Tidende, 1839-01-10
Kallundborgs Jndvaanere bleve Natten før Nytaarsaften forskrækkede ved Brandraab og Trommehvirvel. Der var Jldløs, som dog snart blev slukket, til stor Lykke for Byen, der ved den stærke Storm havde været udsat for megen Fare. At Niddings haand ogsaa her har været virksom, var øiensynligt thi Gavlen af det Huus, hvori Jlden var udbrudt var omvunden med Blaar og Tjære, og antændt Halm laae underneden. (Sjællandsp.)¬
Aarhuus Stifts-Tidende, 1839-01-10
J samme Blad fortælles, at en Avlsforvalter paa et af Godserne ved Holbek har mishandlet en Huusmandskone (som han traf paa Veien fra Hovskoven, med en Dragt Brænde, som hun havde hentet det med Herskabets Tilladelse) i den Grad, at hun efter Lægens Syn og Attest er bleven Krøbling. Konen er Moder til 9 Børn.
Aarhuus Stifts-Tidende, 1839-01-10
J Aalborg Avis formenes, at de fra Aarhuus Udvandrede ville erholde deres Tab erstattede ved den spanske Regjering, med hvilken vor Regjering jo staae, i venskabelig Forbindelse. Samme Avis beretter, at en Entrepeneur er i denne Tid beskjæftiget med at anlægge medicinske og varme Bade i Aarhuus.
Aarhuus Stifts-Tidende, 1839-01-10
J Randers holdt sidste Juleaften to ved det jydske Regiment lette Dragoner staaende Premierlieutenanter deres 25aarige Lieutenants-Jubilæum, og i Løbet af indeværende Aar vil atter firPremierlieutenanters Tjenestetid i bemeldte Regiment tilsammenlagt udgjøre et heelt Aarhundrede, Som en mærkelig Omstændighed, i Modsætning hertil, fortjener at anføres: at i et andet Cavallerie=Regiment (Husarerne) udgjør hele Premierlieutenants Klassens tilsammenlagte Tjenesteaar paa Lidet nær ikke større Aarrække, end een enkelt Prem. Lieutenants i jydske Dragoner. Ja sammenlægger man de i Pr. Lieutne Klassen i hiint Regiment staaende Jndividers hele Levealder, beløber den sig vel ikke til stort Mere, end Anciennitetsalderen for Pr. Lieutenanterne i dette Rd. Av.)¬
Aarhuus Stifts-Tidende, 1839-01-10
J samme By vil (ifølge Aalborg Avis) de høiere Autoriteter om kort Tid lade udgaae en Opfordring til alle Patrioter om at bidrage til den Mindestøtte for Helten Niels Ebbesen, som man der agte at opreise.
Aarhuus Stifts-Tidende, 1839-01-10
Paa Pynten af Skagens Rif forliste Nytaarsdag et engelsk Brigskib, fra Petersborg bestemt til Leith med en Ladning Hamp. Af Skibsbesætningen, 10 Mand, bleve de 9, formedelst den haarde Storm og høie Bræksøe, først bjergede den 4de Januar; den Ene var frossen ihiel paa Vraget. Jntet er forresten bjerget, og Skibet, der er nedmalet i Grunden, staaer fuldt af Vand. (Aalb. Av.) Aarhuus. Mellem Wosnesgaard og Haughusene er en Brændejagt (Admiralen) herfra Byen, med fuld Ladning, ved Stormen og Høivandet i Gaar Aftes, kastet ind paa Land, saa den nu staaer paa tør Grund, ikke langt fra Landeveien. Giensvar til Hr. Justitsraad Ræder. Motto: Den Mand er höillig at beklage der ikke kan svare naar han bliver spurgt.
Aarhuus Stifts-Tidende, 1839-01-10
Justitsraad Ræders Ord ere disse: "Paa Grund af sin Stillig til en afdød Embedsmands Boe i Sielland er Hr. Nygaard efter Dom bleven den kongelige Kasse 4085 Rbd. Sedl. skyldig." Jeg erklærer det herved for en aabenbar Usandhed, for ikke at bruge et stærkere betegnende Udtryk, at jeg ved Dom er tilpligtet at betale den kongelige eller nogen anden offentlig Kasse 1 Skilling.
Aarhuus Stifts-Tidende, 1839-01-10
Sagen er i Korthed denne: J Aarene fra 1815 til 1818 var jeg Fuldmægtig hos nu afdøde Byefoged og Birkedommer Steenum i Nykjøbing i Sielland. Jeg forlod denne Tjeneste i Aaret 1818 for at tiltræde en Godsforvalter Tieneste ved Marienborg og Liselund paa Møen. Ved min Afreise fra Nyekjøbing afleverede jeg mine Regnskaber med tilhørende Billage og Pengebeholdning ifølge Byfoged Stenums Ordre og i hans Overværelse til hans antagne Fuldmægtig og modtog Sidstnævntes Qvittering derfor paa et ligelydende Regnskab, og ansaae mig saaledes sikkret. – J 3 Aar hørte jeg intet om denne Sag indtil i Aaret 1821 efter at Byefoged Stenum var bleven suspenderet, da blev jeg af Skifteforvalteren i hans Boe pludseligen saggivet til at aflægge Regnskab for en i sin Tid havt Auctions-Jnkassation i afdøde Skovrider Mønsters Boe. – Jeg fremkom med mit qvitterede Regnskab, der viste at dettieAuctionsdeløb deri var beregnet til Jndtægt, og frygtede ikke dette Sogsmaal; men Byefoged Stenum jeg vil troe det – efter slette Raadgiveres Jndskydelse, benægtede sin Fuldmægtig Competence til mit Regnskabs og Penges Modtagelse, og Dommen maatte som en Følge deraf gaae mig imod. Alle mine Bestræbelser vare frugtesløse, thi jeg havde ingen Vidner hvormed jeg kunde oplyse min Uskyldighed, da ingen anden end Stenum og Fuldmægtigen som modtog Regnskab og Penge vare tilstæde. - De mange Krænkelser og Sorger denne Sag har foraarsaget mig kan Enhver indsee, og at jeg nu efter 17 Aars Forløb gjennem de offentlige Blade, paa en saa skaanselløs Maade atter skal sættes blot for ukjærlige Domme, kan man neppe kalde human Behandling. Jeg har en skyldfrie Bevidsthed, det eneste og paalideligste Værn mod onde Menneskers Bestræbelser, og den har hidtil i mangen forgfuld Time holdt mig opret i et Liv, der ofte ved en ublid Skjæbne, paa det alvorligste har sat hele mit Mod paa Prøve. Nogle Dage før jeg forlod Stenums Tjeneste blev jeg af ham meddeelt et Vidnesbyrd der er saalydende: Procurator Th. J. Nyegaard som paa 4de Aar har været og endnu er Fuldmægtig hos mig, har ikke alene opført sig i mit Huus som et meget moralsk, godt og retskaffent Menneske; men tillige aflagt Prøver paa Flid og Duelighed i at expedere de ham overdragne, Forretninger; af hvilken Aarsag jeg meget nødig vil skilles ved ham; men da Befordring for ham i den juridiske Vei, i Særdeleshed i denne Tid, kunde muligen have lange Udsigter, og han for Tiden har Løvte om en Post som Forvalter ved et Gods, saa kan jeg ikke andet end anbefale ham til alle høie og respective Vedkommende, der i nogen Henseende kan bidrage til hans Lykke, eller opfylde hans Ønske, da jeg er fuldkommen overbeviist om at han i Regnskabs og andre til en Forvalter-Tjeneste henhørende Forretninger vil vise en udmærket Activitet og Duelighed. Nyekjøbing i Ods Herred, den 20de Juni 1818. Stenum, Byefoged og Birkedommer."(L. S.) Originalen hertil er i mit Værge til Eftersyn for Enhver, han være min Ven eller min Fjende.
Aarhuus Stifts-Tidende, 1839-01-10
Efter et saadant Vidnesbyrd troer jeg, selv min strænge Modstander Justitsraad Ræder ikke vil antage, at jeg skulde være en uredelig Regnskabsfører eller være den Mand – Regnskab - og Penge skyldig der har meddeelt det. Naar jeg hertil føier, at Dommen over Byfoged Stenum indeholdt den Clausul at Byfoged Stenum havde paaført sin forrige Fuldmægtig Procurator Nyegaard, et aldeles ugrundet Sogsmaal, uden at saadant i fjerneste Maade var foranlediget ved nogen Paastand, fra min Side, troer jeg at have sagt nok om en Sag, jeg har maattet behandle vidtløftigere end jeg havde ønsket.
Aarhuus Stifts-Tidende, 1839-01-10
Da jeg antager, at denne Sag ved slette Menneskers Bestræbelser i vanskabt Skikkelse har krøbet om blandt Publicum, har Justitsraad Ræder vistnok imod hans Hensigt gjort mig en Tjeneste ved at bringe den i Bevægelse.
Aarhuus Stifts-Tidende, 1839-01-10
Hr. Justitsraaden omtaler med en Art af Spot, at jeg aldrig har været rig; jeg har aldrig vidst at det var en Brøde eller Skam at være fattig, naar man ikke selv er Aarsag der enten ved Dovenskab eller uordentig Levnet, og for sligt veed jeg mig Gud skee Lov, fri. At samle Rigdom i Horsens kunde jeg ikke vente, jeg attraaede kun et nøisomt Livs simple Fornødenheder for mig og Mine, og det havde jeg vist ogsaa fundet, hvis man havde undt mig mit tarvelige Erhverv ubeskaaret; men her gjeldte det kun om, at en riig Mand kunde hæve sig paa Ruinerne af min ødelagte Velfærd og formere sin Rigdom med hvad jeg tabte. Naar nu Hr. Justitsraaden siger at jeg kom ligesaa fattig til Horsens som jeg forlod den, da dømmer han atter falskt. Thi jeg betalte efter ihændehavende Qvittering af 23de December 1830, 2000 Rbd. paa Kjøbesummen for Hestemøllen; at jeg derimod forlod Horsens med en langt mindre Sum end jeg kort efter min Tiltrædelse til Møllen afbetalte paa Kjøbesummen, er desværre for mig stræng Sandhed. Hvem der har virket for det Sidste har jeg, som jeg vil haabe, tilstrækkelig oplyst.
Aarhuus Stifts-Tidende, 1839-01-10
Det synes som Hr. Justitsraad Ræder ved Slutningen af sit Jnserat selv har følt det Uædle og Uværdige i det Angreb han har rettet mod mig, hvorved han har søgt at skille mig ved den eneste Rigdom jeg har beholdt: Æren og mit gode Navn. Om en saadan Fremfærd lader sig forsvare enten for den ubestikkelige Dommer i hans eget Jndre, eller for den høiere Domstol, hvor baade Rige og Fattige vil finde eens Retfærdighed, det har vist Hr. Justitsraad Ræder, i sit Sinds Bitterhed, ikke tænkt paa. Hostrup ved Horsens, den 5te Januar 1839. Nyegaard.
Aarhuus Stifts-Tidende, 1839-01-10
Bekjendtgjørelser. Tirsdagen den 29de dennes, om Formiddagen Kl. 10.
Aarhuus Stifts-Tidende, 1839-01-10
bliver efter Begjæring af Auctionsholder Hertz, som Befuldmægtiget for vedkommende Eier, afholdt Auction, og om nogenlunde antageligt Bud erholdes absolut bortsolgt Stedet No. 69 paa Middelgade, efter Conditioner, der blive bekjendtgjorte paa Auctionsstedet, og forinden ere til Eftersyn hos Reqvirenten. - Lysthavende indbydes. Aarhuus, den 8de Januar 1839. Fleischer.
Aarhuus Stifts-Tidende, 1839-01-10
Auction over Manufacturvarer. Onsdagen den 23de dennes, om Eftermiddagen Kl. 2. bliver efter Begjering af Auctionsholder Hertz her i Byen afholdt Auction i Gaarden No. 43 paa Skolegade over et Partie Manufacturvarer, bestaaende: af figureret Thibet og Zephyr=Merinos, Sirtser, Stant, Olmerdug, Dreiel, Bomesie, Flors= og Atlaskes=Baand, Bomuldsstrømper og Huer, Tørklæder, Bomuldstøier, dito Handsker, med meget mere. Hvilket herved til Liebhaveres Efterretning bekjendtgjøres. Aarhuus, den 8de Januar 1839. Fleischer.
Aarhuus Stifts-Tidende, 1839-01-10
Fredagen den 25de Januar førstkommende, om Formiddagen Kl. 10, bliver, grundet paa passeret Udlæg, afholdt Auction over det Huusmand Niels Christensen Winther tilhørende, paa Hover Mark beliggende Sted, med tilliggende Jorder, af Hartkorn Ager og Eng 3 Skpr. 3 Fdkr. 2 Alb., samt Konge=Kirke=Korn- og Qvægtiender deraf. Skulde Stedet m.v. ikke strække sig til Fordringen, Betaling, vil, efter Omstændighederne, strax efter at Auctionen over dette er afholdt, blive foretaget Auction over en Deel Løsøre, bestaaende af et Stueuhr, Sengeklæder, en Dragkiste og en Standkiste, m.v. - Auctionen afholdes i selve Stedet. Hasle &c. Herredscontoir, den 31te Decbr. 1838. Seidelin.
Aarhuus Stifts-Tidende, 1839-01-10
J Følge Reqvisition, grundet paa Forlig og Udlæg bliver det Enkemadame Norup tilhørende Sted i Hvirring Bye, Nim Herred, med tilliggende indhegnet Tofte, af Hartkorn 1 Skp. 2 3/5 Alb., og en Parcel nordvest for Byen, af Hartkorn 5 Skpr. 1 Fdkr. 1 1/5 Alb., med Tilliggende, stillet til 3de Auctioner som afholdes: Mandagen den 11te Februar, førstkommende, Mandagen den 25de Februar, og ) hver Gang Kl. 11 Mandagen den 11te Marts, Formiddag. De tvende første Auctioner afholdes paa Undertegnedes Contoir, men den 3die paa Stedet, som sælges. Conditionerne ere forinden Auctionen til Eftersyn hos Procurator Horn i Horsens. Hvilket til Lysthavendes, og i Henhold til Plakaten af 17de April 1822 tillige til Panthavernes Efterretning bekjendtgjøres. Woer og Nim Herreders Contoir i Horsens, den 5te Januar 1839. Bernth.
Aarhuus Stifts-Tidende, 1839-01-10
Auction over Hovedgaarden Meilgaard med Afbyggergaarden Birkelund.